《送王专推官赴任河中》
宋代·魏野

声华籍籍祖风存，况佐风流谢使君。
健笔想无诗债负，漏巵应少酒知闻。
趣装剑懒从人借，谒庙香非为已焚。
好对前山思节俭，夷齐饿死舜耕耘。

作者简介：（960—1020）陕州陕县人，字仲先，号草堂居士。不求仕进，自筑草堂，弹琴赋诗其中。真宗大中祥符四年，帝祀汾阴，与表兄李渎同被举荐，上表以病辞，诏州县常加存抚。与王旦、寇准友善，常往来酬唱。为诗精苦，有唐人风格，多警策句。有《东观集》、《草堂集》。